KOMISIJOS REGLAMENTAS (EB) Nr. 468/2008
2008 m. gegužės 28 d.
kuriuo pataisomas Reglamentas (EB) Nr. 314/2008, nustatantis kai kurių vaisių ir daržovių standartines importo vertes, kad būtų galima nustatyti įvežimo kainą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. rugsėjo 26 d. Tarybos reglamentą (EB) Nr. 1182/2007, nustatantį konkrečias taisykles vaisių ir daržovių sektoriui, iš dalies keičiantį direktyvas 2001/112/EB bei 2001/113/EB ir reglamentus (EEB) Nr. 827/68, (EB) Nr. 2200/96, (EB) Nr. 2201/96, (EB) Nr. 2826/2000, (EB) Nr. 1782/2003 bei (EB) Nr. 318/2006 ir panaikinantį Reglamentą (EB) Nr. 2202/96 (1),
atsižvelgdama į 2007 m. gruodžio 21 d. Komisijos reglamentą (EB) Nr. 1580/2007, nustatantį Tarybos reglamentų (EB) Nr. 2200/96, (EB) Nr. 2201/96 ir (EB) Nr. 1182/2007 įgyvendinimo vaisių ir daržovių sektoriuje taisykles (2), ypač į jo 138 straipsnio 1 dalį,
kadangi:
(1)
Patikrinus nustatyta, kad Komisijos reglamento (EB) Nr. 314/2008 (3) priede padaryta klaida.
(2)
Todėl Reglamentą (EB) Nr. 314/2008 reikėtų atitinkamai iš dalies pakeisti.
(3)
Reglamento (EB) Nr. 1580/2007 138 straipsnio 3 dalyje numatyta, kad jei nėra nustatyta standartinė importo vertė konkrečios kilmės produktui, tokiu atveju taikomas standartinių importo verčių vidurkis.
(4)
Suinteresuotasis asmuo turi paprašyti taikyti ištaisytą standartinę importo vertę tam, kad jis atgaline data nepatirtų neigiamų pasekmių,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 314/2008 priedas iš dalies keičiamas pagal šio reglamento priedą.
2 straipsnis
Suinteresuotojo asmens prašymu importo operaciją užregistravusi muitinės įstaiga grąžina dalį sumokėtų muitų už iš atitinkamų trečiųjų šalių įvežtus produktus, išleistus į laisvą apyvartą nuo 2008 m. balandžio 5 d. iki 2008 m. balandžio 7 d.
Prašymai grąžinti dalį muitų turi būti pateikti ne vėliau kaip paskutinę trečiojo mėnesio nuo šio reglamento įsigaliojimo dieną kartu su tų importuotų prekių išleidimo į laisvą apyvartą deklaracija.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. gegužės 28 d.